มาประชุมแถวนี้..อยากหาอะไรง่ายๆทาน..เพราะร้านขึ้นชื่อแถวนี้คนมหาศาลมาก เลยเดินข้ามถนนจากโรงแรมมาทานร้านนี้
  ตัวร้านเป็นเพิงง่ายๆ มีที่นั่งพอประมาณ. แต่ไม่อึดอัดนะ เสียดายวันนี้ของหมดไปหลายเมนู..เลยได้ชิมแค่ไม่กี่อย่าง.

  ส้มตำไข่เค็มปลากรอบ..รสจัดใช้ได้ แต่ไม่เผ็ดมาก กินกับปลากรอบหวานๆเค็มๆรสชาดลงตัว
  ปีกไก่ทอด ทอดมากรอบนิดๆ ข้างในยังนุ่มๆ หมักมามีรสเค็มนำ หวานนิดหน่อย นั่งแทะเพลินๆหมดไม่รู้ตัว
   ต้มแซบกระดูกอ่อน. ตัวกระดูกหมูอ่อนจริง ไม่มีกระดูกแข็งๆมาให้รำคาญใจ ปรุงมาเปรี้ยวนำ เผ็ดนิดๆๆ 
  หมูแดดเดียว เมนูนี้แนะนำเลย ตัวหมูนุ่มมาก แถมอร่อยด้วย เค็มนิดๆ ปลื้มจานนี้มากแต่พอจะสั่งเพิ่มหมดซะงั้น อดเลย
  ปลานิลเผาเกลือ ปลาสดดี.ไม่มีกลิ่นคาว น้ำจิ้มเปรี้ยวไปนิดนึง แต่พอรับได้
  วันที่ไปพนักงานร้านน่าจะเป็นลูกหลานร้านมีแต่เด็กๆๆย้ำว่าเด็กจริง 5-10ขวบน่าจะได้ น้องอาจงงๆ แต่ความน่ารัก บวกความขยัน ทำให้น่าเอ็นดูมากกว่า 